Mestská časť Bratislava-Nové Mesto

Materiál na rokovanie
Miestnej rady
dňa 24.11.2015

Návrh na vyhlásenie
obchodnej verejnej súťaže
na uzatvorenie nájomnej zmluvy na prenájom 
nebytových priestorov na Račianskej ulici v Bratislave č. 87

Predkladá:		Materiál obsahuje:	

Mgr. Ing. Ľubomír Baník	
prednosta 	

	
Zodpovedný:	

Mgr. Marianna Moravcová Tomčíková	
vedúca odd. právneho, podnikateľských činností, evidencie súpisných čísiel a správy pozemkov 	

	
Spracovateľ: 	

Mgr. Marianna Moravcová Tomčíková	
vedúca odd. právneho, podnikateľských činností, evidencie súpisných čísiel a správy pozemkov 	
Podpis 	

Na rokovanie prizvať: 	

zodpovedného a spracovateľa	

1.	Návrh uznesenia	
2.	Dôvodová správa	
3.	Podmienky obchodnej verejnej súťaže
4.	Znalecký posudok č. 284/2015 	

november 2015	

 

Návrh uznesenia:

Miestna rada 

odporúča

Miestnemu zastupiteľstvu

s c h v á l i ť

a) 	vyhlásenie obchodnej verejnej súťaže na predloženie najvhodnejšieho návrhu na uzatvorenie nájomnej zmluvy na prenájom nebytového priestoru č. 12-902 nachádzajúceho sa na prízemí bytového domu so súpisným číslom 1528 na Račianskej ul. č. 87 v Bratislave, postavenom na pozemku registra „C“ KN parcele č. 12160, 12163 a 12168, nachádzajúcom sa v k. ú. Nové Mesto, evidovanom na LV č. 2902, ktorý je vo vlastníctve Hlavného Mesta SR Bratislavy a v správe Mestskej časti Bratislava–Nové Mesto 

b)   	priložené obchodné podmienky obchodnej verejnej súťaže

a)  bez pripomienok

b)  s pripomienkami

Dôvodová správa:

Nebytový priestor č. 12-902 o výmere podlahovej plochy 144,77 m2, nachádzajúci sa na prízemí bytového domu na ul. Račianska č. 87, súpisné číslo 1528, postavenom na pozemkoch registra „C“ KN č. 12160, 12163 a 12168, vedený na LV č. 2902, v k.ú. Nové Mesto (ďalej v texte ako „nebytový priestor“), bol využívaný ako predajňa domácich potrieb od roku 2011, pričom posledný nájomca prestal nebytový priestor užívať ešte v r. 2013 a bol s ním ukončený nájomný vzťah. Od tohto času je nebytový priestor nevyužívaný.

V rámci obchodnej verejnej súťaže (ďalej v texte „OVS“) navrhujeme nájom uzavrieť na dobu určitú - 5 rokov. V prípade uzavretia nájomnej zmluvy na dobu určitú, je prenajímateľ viazaný výpovednými dôvodmi uvedenými v ustanovenia § 9 zákona č. 116/1990 Zb. o nájme a podnájme nebytových priestorov v znení neskorších predpisov.

Výška základného nájomného je stanovená Znaleckým posudkom Ing. Petra Vinklera                  č. 284/2015 na sumu vo výške 9.400,- € ročne za celý nebytový priestor; a to bez prislúchajúcich zálohových platieb za služby spojené s nájmom, ktoré predstavujú sumu cca vo výške 254,- € / mesačne.

Obchodná verejná súťaž bude vykonaná v zmysle ustanovení § 281 a nasl. zákona                               č. 513/1991 Zb. Obchodného zákonníka v znení neskorších predpisov, § 9a ods. 1 písm. a) a súvisiacich zákona č. 138/1991 Zb. o majetku obcí v znení neskorších predpisov, v súlade so Zásadami hospodárenia a nakladania s majetkom Mestskej časti Bratislava-Nové Mesto a s majetkom zvereným jej do správy hlavným mestom SR Bratislavou, ako aj v súlade so Zásadami prenajímania stavieb, nebytových priestorov a pozemkov vo vlastníctve Mestskej časti Bratislava-Nové Mesto a zvereným jej do správy hlavným mestom SR Bratislavou.

MESTSKÁ ČASŤ BRATISLAVA-NOVÉ MESTO
                              v zastúpení
                        starostu Mgr. Rudolfa Kusého

v zmysle ustanovení § 281 a nasl. zákona č. 513/1991 Zb. Obchodného zákonníka v znení neskorších predpisov, § 9a ods. 1 písm. a) a súvisiacich, zákona č. 138/1991 Zb. o majetku obcí v znení neskorších predpisov, v súlade so Zásadami hospodárenia a nakladania s majetkom Mestskej časti Bratislava-Nové Mesto a s majetkom zvereným jej do správy hlavným mestom SR Bratislavou, v súlade so Zásadami prenajímania stavieb, nebytových priestorov a pozemkov vo vlastníctve Mestskej časti Bratislava-Nové Mesto a zvereným jej do správy hlavným mestom SR Bratislavou a v súlade s Uznesením Miestneho zastupiteľstva mestskej časti Bratislava-Nové Mesto č. ............. zo dňa .....................2015 schváleným na jeho ....... zasadnutí 

v y h l a s u j e

obchodnú verejnú súťaž 

na predloženie najvhodnejšieho návrhu na uzatvorenie nájomnej zmluvy na prenájom nebytového priestoru č. 12-902 nachádzajúceho sa na prízemí bytového domu so súpisným číslom 1528 na Račianskej ul. č. 87 v Bratislave, postavenom na pozemku registra „C“ KN parcele č. 12160, 12163 a 12168, nachádzajúcom sa v k. ú. Nové Mesto, evidovanom na liste vlastníctva č. 2902, ktorý je vo vlastníctve Hlavného Mesta SR Bratislavy a v správe Mestskej časti Bratislava–Nové Mesto (ďalej v texte ako „OVS“).

Súťažné podmienky OVS je možné:

1.	obdržať na adrese: 	Miestny úrad mestskej časti Bratislava–Nové Mesto    
Junácka č. 1, 832 91 Bratislava
III. poschodie č. dverí 305, 313 – oddelenie právne, podnikateľských činností, evidencie súpisných čísiel a správy pozemkov 
alebo

2.	je možné si ich stiahnuť na webovej stránke mestskej časti Bratislava–Nové Mesto: www.banm.sk

Súťažné podmienky OVS:

1.	Vyhlasovateľ (ďalej v texte ako „vyhlasovateľ, resp. prenajímateľ“): 
	Mestská časť Bratislava – Nové Mesto 
sídlo: Junácka 1, 832 91 Bratislava
IČO: 00 603 317

Kontaktná osoba vyhlasovateľa: 

a)	zmluvná časť - Mgr. Marianna Moravcová Tomčíková – 02/49253-133,-152 pravne.moravcova@banm.sk, Miestny úrad mestskej časti Bratislava–Nové Mesto Junácka 1 Bratislava, oddelenie právne, podnikateľských činností, evidencie súpisných čísiel a správy pozemkov, č. dv. 313, 305 
b)	Mgr. Bronislava Petríková – 02/49253-135 sbanp.petrikova@banms.k, Miestny úrad mestskej časti Bratislava–Nové Mesto Junácka 1 Bratislava, oddelenie výstavby a investícií a správy majetku, referát majetku a správy bytov a nebytových priestorov, č. dv. 723.

2. 	Predmet OVS / predmet nájmu:
Nebytový priestor č. 12-902 o výmere podlahovej plochy 144,77 m2, nachádzajúci sa na prízemí bytového domu na ul. Račianska č. 87 so súpisným číslom 1528, postavenom na pozemkoch registra „C“ KN č. 12160, 12163 a 12168, vedený na LV č. 2902, v k.ú. Nové Mesto, ktorý je vo vlastníctve Hlavného mesta SR Bratislavy a v správe Mestskej časti Bratislava – Nové Mesto (ďalej v texte ako „nebytový priestor, resp. predmet nájmu“).

3. 	Účel nájmu:
Kancelárske / administratívne priestory, alternatívne poskytovanie služieb, resp. prevádzkovanie obchodu.

4. 	Výška nájmu bez zálohových platieb za služby spojené s nájmom:
Minimálna výška nájomného 9.400,- € ročne za celý nebytový priestor a viac podľa najvyššieho návrhu zo strany navrhovateľov bez rekonštrukcie / investície do nebytových priestorov; pričom nájomca sa zaväzuje vykonať na predmete nájmu rekonštrukčné práce vo výške min. 9.400,- € a viac podľa najvyššieho návrhu zo strany navrhovateľov bez náhrady zo strany prenajímateľa za zrealizované rekonštrukčné práce, ktoré musia byť schválené pred ich realizáciou prenajímateľom a ktoré musia byť navrhovateľom zrealizované najneskôr v lehote do 6 mesiacov odo dňa účinnosti zmluvy.
- predpokladaná výška zálohových platieb za služby spojené s nájmom je cca vo výške 254,- € / mesačne

5. 	Doba nájmu: 
Nájomná zmluva bude uzatvorená na dobu určitú – 5 rokov.

6. 	Podmienky prenájmu (ostatný obsah zamýšľanej nájomnej zmluvy):
a)	Nájomca bude riadne, včas a v plnej výške uhrádzať prenajímateľovi: 
● dohodnuté nájomné 
● zálohové platby za služby spojené s nájmom (ústredné kúrenie, teplá voda, studená voda, OLO, zrážková voda, zimná údržba) na základe výpočtového listu prenajímateľa
; nájomné a zálohové platby za služby spojené s nájmom štvrťročne vopred, najneskôr však v lehote do 5. dňa prvého mesiaca daného štvrťroka
● vyúčtovania (prípadné nedoplatky) týchto zálohových platieb za služby spojené s nájmom na základe vystavenej faktúry s lehotou splatnosti 30 dní odo dňa jej doručenia.
b)	Pomernú časť prvého štvrťročného nájomného, vrátane zálohových platieb za služby spojené s nájmom, uhradí nájomca prenajímateľovi v lehote 10 dní odo dňa účinnosti nájomnej zmluvy.
c)	Nájomca v lehote 10 dní odo dňa účinnosti nájomnej zmluvy zloží na účet prenajímateľa kauciu vo výške štvrťročného nájomného, ako zábezpeku pre prípad poškodenia nebytového priestoru, prípadne ak sa nájomca dostane do omeškania s platením nájomného a zálohových platieb za služby spojené s nájmom /aj vrátane prípadných nedoplatkov v rámci ich vyúčtovania/, alebo tieto neuhradí vôbec, na úhradu náhrady škody, prípadne zmluvnej pokuty. Kaucia bude po odčítaní oprávnených nárokov prenajímateľa vrátená do 30 dní odo dňa ukončenia nájomnej zmluvy.
d)	Prenajímateľ si vyhradzuje právo jednostranného zvýšenia nájomného formou písomného oznámenia o zvýšení nájomného v závislosti od úrovne inflácie jedenkrát ročne. Nájomné platné k 31. decembru bežného roka sa zvýši o mieru inflácie oficiálne vyhlásenú Štatistickým úradom SR, a to od 01. januára nasledujúceho roka.
e)	Nájomca je povinný nebytový priestor užívať výlučne na dohodnutý účel a pre vlastné potreby. Porušenie tohto ustanovenia sa bude považovať za podstatné porušenie nájomnej zmluvy.
f)	Nájomca prehlasuje, že si je vedomý stavu v akom sa nebytový priestor nachádza a v tomto stave ho preberie.
g)	Nájomca je povinný nebytový priestor na svoje náklady udržiavať v stave spôsobilom na dohovorené užívanie a účel.
h)	Nájomca je povinný uhrádzať náklady spojené s obvyklým udržiavaním. Ak sa nájomca nepostará o obvyklé udržiavanie nebytového priestoru v stave spôsobilom na dohovorené užívanie a účel, má prenajímateľ právo tak urobiť sám alebo prostredníctvom inej poverenej osoby a požadovať od nájomcu náhradu primerane a účelne vynaložených nákladov.
i)	Nájomca je povinný nebytový priestor a jeho bezprostredné okolie udržiavať v čistote a poriadku. 
j)	Nájomca nie je oprávnený prenechať nebytový priestor do podnájmu, alebo výpožičky, tretím osobám, bez prechádzajúceho písomného súhlasu prenajímateľa. Porušenie tohto ustanovenia sa bude považovať za podstatné porušenie nájomnej zmluvy.
k)	Nájomca nie je oprávnený vykonávať na nebytovom priestore akékoľvek stavebné úpravy bez predchádzajúceho písomného súhlasu prenajímateľa. Porušenie tohto ustanovenia sa bude považovať za podstatné porušenie nájomnej zmluvy.
l)	Rekonštrukciu nebytových priestorov, v zmysle predloženého návrhu do verejnej obchodnej súťaže zo strany nájomcu, vykoná na vlastné náklady nájomca prostredníctvom kvalifikovaných subjektov, pričom samotná rekonštrukcia, ako aj výška nákladov na ňu, musí byť prenajímateľom vopred písomne odsúhlasená. Náklady na rekonštrukciu budú zo strany nájomcu preukázané relevantnými dokladmi v súlade so skutkovým stavom nebytových priestorov. Prenajímateľ sa vyjadrí k predloženému návrhu rekonštrukcie nebytových priestorov, avšak nemusí s takouto rekonštrukciou vyjadriť súhlas, uvedené sa týka aj výšky prípadných nákladov na rekonštrukciu. 
m)	V prípade, ak prenajímateľ udelí nájomcovi súhlas s rekonštrukciou nebytových priestorov podľa predchádzajúceho písmena, nájomca je povinný zrekonštruovať nebytové priestory v lehote do 6 mesiacov od účinnosti nájomnej zmluvy; v prípade, ak v stanovenej lehote nájomca rekonštrukciu nezrealizuje, vznikne prenajímateľovi právo na odstúpenie od nájomnej zmluvy (podstatné porušenie zmluvy), ako aj nárok na uhradenie zmluvnej pokuty vo výške 6 – mesačného nájomného. 
n)	Akékoľvek stavebné úpravy, ktoré vykoná na nebytovom priestore nájomca, so súhlasom prenajímateľa (a to aj vrátane pevne zabudovateľných súčastí), prípadne akékoľvek iné investície /rekonštrukcia zo strany nájomcu do nebytového priestoru/, po predchádzajúcom písomnom súhlase prenajímateľa, sa stanú majetkom prenajímateľa po ich zabudovaní / investovaní, a to bez nároku na ich úhradu, na základe výslovného súhlasu nájomcu. Nájomca bude znášať všetky náklady vyplývajúce zo zmien na nebytovom priestore, o ktoré požiadal, ako aj všetky výdavky na povolenie takýchto zmien a nebude v prípade takéhoto súhlasu požadovať žiadnu protihodnotu toho, o čo sa hodnota nebytového priestoru zvýšila, čo potvrdí svojim výslovným súhlasom, podpisom na nájomnej zmluve.
o)	Nájomca je povinný samostatne zabezpečiť všetky povinnosti v oblasti požiarnej ochrany, ako aj bezpečnosti a ochrany zdravia pri práci v zmysle platných právnych predpisov, na vlastné náklady, pričom v plnom rozsahu zodpovedá za všetky vzniknuté škody, a to aj voči tretím osobám. Porušenie tohto ustanovenia sa bude považovať za podstatné porušenie nájomnej zmluvy.
p)	Nájomca je povinný vykonávať pravidelné kontroly a revízie svojich elektrických spotrebičov a zariadení nainštalovaných a používaných v nebytovom priestore v zmysle právnych predpisov platných v SR a STN v stanovených termínoch. Nájomca je povinný na základe požiadavky povereného pracovníka prenajímateľa predložiť zápis alebo kópiu zápisu z týchto kontrol, odborných prehliadok a odborných skúšok  alebo revízií.
q)	Nájomca sa zaväzuje v plnom rozsahu uhradiť všetky vzniknuté škody na nebytovom priestore, a to nie len tie, ktoré spôsobil sám, ale aj akékoľvek tretie osoby. Ak sa tak nestane, má prenajímateľ právo závady a poškodenia odstrániť a požadovať od nájomcu náhradu účelne a preukázateľne vynaložených nákladov.
r)	Nájomca zodpovedá aj za škody vyvolané v dôsledku nesprávneho alebo neoprávneného použitia technologických zariadení a častí nachádzajúcich sa v/na nebytovom priestore, akými sú najmä inštalácie určené na dodávky vody, ako kanalizácia, na osvetlenie, na dodávku elektrickej energie, kúrenia a sanitárne inštalácie, a to nielen nájomcom, ale aj tretími osobami, ktorým umožnil do nebytového priestoru.
s)	Nájomca sa zaväzuje sprístupniť nebytový priestor prenajímateľovi za účelom uskutočňovania kontrol v nebytovom priestore, na základe predchádzajúceho oznámenia prenajímateľa. Pre prípad akejkoľvek hroziacej škody, pričom postačí aj podozrenie, bude mať prenajímateľ právo vstupu do nebytového priestoru. 
t)	V prípade akéhokoľvek porušenia nájomnej zmluvy je nájomca povinný uhradiť prenajímateľovi zmluvnú pokutu vo výške 500,- € za každé jednotlivé porušenie. Týmto nie je dotknuté právo prenajímateľa na náhradu škody.
u)	Prenajímateľ je oprávnený po dobu trvania nájmu vykonávať stavebné zásahy a stavebné úpravy nebytového priestoru nevyhnutné pre zabránenie vzniku škôd alebo pre odstránenie týchto škôd, o čom vopred upovedomí nájomcu.
v)	Nájomca nie je oprávnený postúpiť akékoľvek pohľadávky voči prenajímateľovi na tretiu osobu.
w)	Prenajímateľ, ako aj nájomca sú oprávnení nájomnú zmluvu vypovedať z dôvodov uvedených v ust. § 9 zákona č. 116/1990 Zb. o nájme a podnájme nebytových priestorov s výpovednou lehotou 3 mesiacov, s výnimkou prípadu, ak je nájomca viac ako 1 mesiac v omeškaní s platením nájomného, zálohových platieb za služby spojené s nájmom a ich prípadných vyúčtovaní (nedoplatky), kedy je výpovedná lehota 1 mesiac. Výpovedná lehota začína plynúť prvým dňom mesiaca nasledujúceho po doručení výpovede.
x)	Prenajímateľ ako aj nájomca sú oprávnení od nájomnej zmluvy okamžite odstúpiť jednostranným právnym úkonom podľa ust. § 679 Občianskeho zákonníka v znení neskorších predpisov. Prenajímateľ je oprávnený od nájomnej zmluvy odstúpiť aj v prípade, ak nájomca podstatným spôsobom poruší nájomnú zmluvu, pričom za podstatné porušenie nájomnej zmluvy zo strany nájomcu sa považuje porušenie, tak ako je uvedené v týchto podmienkach.
y)	Skončením nájmu podľa nájomnej zmluvy nie je dotknutá povinnosť nájomcu zaplatiť pomernú časť nájomného, zálohových platieb za služby spojené s nájmom a ich prípadné vyúčtovanie (nedoplatky), ako aj právo prenajímateľa na náhradu škody, prípadne zmluvnej pokuty, či úrokov z omeškania.
z)	Nájomca sa zaväzuje vrátiť nebytový priestor prenajímateľovi ku dňu skončenia nájmu, v stave, v akom ho prevzal, s prihliadnutím na obvyklé opotrebenie, prípadnú rekonštrukciu a vyprataný.
aa)	Ak nájomca nebude v zmysle dohodnutých ustanovení nájomnej zmluvy riadne a včas platiť nájomné a zálohové platby za služby spojené s nájmom (vrátane prípadných nedoplatkov z ich vyúčtovania), dáva svoj výslovný súhlas k tomu, aby si prenajímateľ po uplynutí výpovednej lehoty bez súdneho rozhodnutia nebytový priestor sprístupnil, a veci nachádzajúce sa v ňom uskladnil na náklady nájomcu po dobu 2 mesiacov vo svojich skladových priestoroch. V prípade, že si nájomca veci v tejto lehote nevyzdvihne, dáva svoj výslovný súhlas k tomu, aby prenajímateľ uskladnené veci zlikvidoval bez nároku nájomcu na akúkoľvek náhradu. Prípadné škody prenajímateľa vzniknuté z titulu uskladnenia, resp. likvidácie vecí znáša v plnom rozsahu nájomca.
bb)	Nájomca dáva tiež prenajímateľovi svoj výslovný súhlas k tomu, aby si bez súdneho rozhodnutia sprístupnil nebytový priestor v prípade akéhokoľvek spôsobu skončenia nájmu, ak nájomca nebytový priestor dobrovoľne neodovzdá prenajímateľovi v stanovenej lehote.   

7. 	Termín obhliadky:
Záujemcovia sa môžu zúčastniť na obhliadke predmetu nájmu na základe vopred telefonicky dojednaných termínov s Mgr. Bronislavou Petríkovou. 

8.  	Podmienky účasti v OVS:
OVS sa môžu zúčastniť záujemcovia: ● fyzické osoby–podnikatelia a ● právnické osoby (ďalej v texte ako „navrhovatelia“), ktorí predložia pri podaní návrhu nájomnej zmluvy vyhlasovateľovi nasledovné podklady:

a)	● návrh Nájomnej zmluvy v zmysle a plne v súlade s podmienkami prenájmu (ostatným obsahom zamýšľanej nájomnej zmluvy);
b)	navrhovatelia, ktorí sú právnickými osobami, priložia k záväznému návrhu nájomnej zmluvy do obálky ● aktuálny výpis z registra, v ktorom sú registrovaní v origináli, nie starší ako jeden mesiac. Fyzické osoby-podnikatelia priložia k záväznému súťažnému návrhu ● aktuálny výpis zo živnostenského registra v origináli nie starší ako jeden mesiac. 
c)	navrhovatelia zároveň predložia k záväznému návrhu nájomnej zmluvy ● čestné prehlásenia o neexistujúcich záväzkoch voči vyhlasovateľovi, Hlavnému mestu SR Bratislave, voči Sociálnej poisťovni, zdravotným poisťovniam a Daňovému úradu v mieste sídla, resp. mieste podnikania. Navrhovateľ, ani akýkoľvek iný subjekt s majetkovým prepojením na navrhovateľa, nesmie mať nevyrovnané záväzky po lehote splatnosti voči vyhlasovateľovi, čo navrhovateľ preukazuje        ● čestným vyhlásením. 
d)	navrhovatelia predložia ● čestné vyhlásenie o finančnej spoľahlivosti a platobnej schopnosti
e)	● potvrdenie miestne a vecne príslušného súdu v mieste sídla, resp. mieste podnikania navrhovateľa o tom, že voči navrhovateľovi nie je vedené konkurzné, resp. reštrukturalizačné konanie,
f)	navrhovatelia predložia svoj ● návrh na výšku nájomného / rok za celý predmet nájmu nad 9.400,- € ročne za celý predmet nájmu (súťažný návrh) zapracovaný do návrhu nájomnej zmluvy
g)	návrh výšky nákladov a presný rozsah (aj časový) plánovanej rekonštrukcie spolu s predbežnou kalkuláciou/rozpočtom zapracovaný do návrhu nájomnej zmluvy. 

V súlade s ustanovením § 284 Obchodného zákonníka bude do OVS zahrnutý len ten návrh, ktorého obsah zodpovedá uverejneným súťažným podmienkam OVS, t.j. ktorý bude spĺňať podmienky prenájmu (ostatného obsahu zamýšľanej Nájomnej zmluvy) vrátane predloženia požadovaných podkladov a ktorý bude spĺňať podmienky účasti v OVS!

9. 	Kritéria hodnotenia súťažných návrhov:
Kritériom pre vyhodnotenie súťažných návrhov je najvyššia ponúknutá výška ročného nájomného a najvyššia ponúknutá výška nákladov vykonanej rekonštrukcie, v súčte oboch za celé obdobie nájmu (5-ročné nájomné + výška nákladov na rekonštrukciu).
			            
10. 	Spôsob podávania návrhov a lehota na podávanie súťažných návrhov:
Návrh vypracovaný v slovenskom jazyku spolu s prílohami - podkladmi (podmienky účasti v OVS) je potrebné doručiť (nie len odoslať) poštou alebo podať osobne do podateľne Miestneho úradu vyhlasovateľa v termíne do 15.02.2016 do 12.00 hod. v zalepenej obálke s výrazným označením  

„OBCHODNÁ VEREJNÁ SÚŤAŽ – Račianska 87 -  NEOTVÁRAŤ!“

Adresa pre doručovanie návrhov:	Miestny úrad mestskej časti Bratislava–Nové Mesto
Junácka č. 1
832 91 Bratislava
-	Rozhodujúci je dátum a čas prijatia ponuky uvedený na prezenčnej pečiatke podateľne vyhlasovateľa.
- 	Návrhy podané po vyššie uvedenom termíne a čase nebudú zaradené do OVS.
- 	Súťažné návrhy nemôžu navrhovatelia po podaní nijako meniť, ani dopĺňať. Návrhy nie je možné odvolať zo strany navrhovateľov už po ich predložení vyhlasovateľovi. Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach, ani návrhy, ktorých obsah nezodpovedá týmto súťažným podmienkam. Takéto návrhy súťažná komisia odmietne.
-	Vyhlasovateľ nenahrádza navrhovateľom náklady, ktoré im vznikli v súvislosti s účasťou v OVS.

11. 	Vyhlásenie výsledkov OVS, lehota na uzavretie Nájomnej zmluvy:

a)	Starosta vyhlasovateľa, do 15 dní po uplynutí lehoty na podávanie súťažných návrhov, vymenuje /avšak len v prípade doručenia aspoň jedného súťažného návrhu/, komisiu, ktorá zasadne, v lehote 15 dní odo dňa jej menovania. Komisia posúdi súťažné návrhy z hľadiska dodržania podmienok účasti v OVS, ako aj z hľadiska kritérií hodnotenia súťažných návrhov a odporučí navrhovateľa, ktorý bude v OVS vybraný ako úspešný s najvhodnejším návrhom, resp. neodporučí nikoho, v prípade, ak žiaden z navrhovateľov nesplní podmienky účasti v OVS.
b)	Konečné výsledky OVS, v prípade, ak sa do OVS neprihlási žiadny navrhovateľ so svojim súťažným návrhom, sa nezverejňujú. 
c)	Konečné výsledky OVS, v prípade neodporučenia komisie žiadneho z navrhovateľov, budú zverejnené najneskôr do 15 dní odo dňa zasadnutia príslušnej komisie, na internetovej stránke www.banm.sk a na úradných tabuliach Miestneho úradu vyhlasovateľa; v tejto lehote budú v tomto prípade písomne upovedomení všetci neúspešní navrhovatelia. 
d)	V prípade, ak komisia odporučí a vyberie najvhodnejšieho úspešného navrhovateľa, tento výber podlieha schváleniu Miestnym zastupiteľstvom vyhlasovateľa, a to na najbližšom možnom zasadnutí Miestneho zastupiteľstva vyhlasovateľa. V prípade, ak výber najvhodnejšieho navrhovateľa vybraného a odporučeného komisiou, Miestne zastupiteľstvo vyhlasovateľa neschváli, nebude možné s ním uzatvoriť nájomnú zmluvu, o čom bude navrhovateľ upovedomený v lehote 15 dní odo dňa zasadnutia Miestneho zastupiteľstva vyhlasovateľa, v rovnakej lehote budú o uvedenom upovedomení aj ostatní ďalší v poradí úspešní navrhovatelia a neúspešní navrhovatelia; uvedené bude zverejnené na internetovej stránke www.banm.sk a na úradných tabuliach Miestneho úradu vyhlasovateľa. V tomto prípade má vyhlasovateľ právo vyzvať na rokovanie o návrhu na uzavretie nájomnej zmluvy ďalšieho úspešného navrhovateľa v poradí vyhodnotených výsledkov OVS.
e)	Navrhovateľ, ktorý bol v OVS vybraný ako najvhodnejší úspešný, t.j. bol odporučený komisiou ako prvý v poradí a následne aj schválený Miestnym zastupiteľstvom vyhlasovateľa, bude tento písomne upovedomený o tejto skutočnosti najneskôr v lehote 15 dní odo dňa zasadnutia Miestneho zastupiteľstva vyhlasovateľa; v rovnakej lehote budú zverejnené tieto výsledky OVS o úspešnosti navrhovateľa aj na internetovej stránke www.banm.sk a na úradných tabuliach Miestneho úradu vyhlasovateľa. Ostatní ďalší v poradí úspešní navrhovatelia a tí ktorí neboli v OVS úspešní, budú o tejto skutočnosti, v tomto prípade, písomne upovedomení v rovnakej lehote.
f)	S navrhovateľom, ktorý bol v OVS úspešný a bol schválený Miestnym zastupiteľstvom vyhlasovateľa, bude do 60 dní od tohto schválenia Miestnym zastupiteľstvom vyhlasovateľa uzatvorená nájomná zmluva. 
g)	V prípade, ak v uvedenej lehote vybraný najvhodnejší úspešný navrhovateľ OVS neuzavrie s vyhlasovateľom nájomnú zmluvu z akýchkoľvek dôvodov spočívajúcich na jeho strane, má vyhlasovateľ právo vyzvať na rokovanie o návrhu na uzavretie nájomnej zmluvy ďalšieho úspešného navrhovateľa v poradí vyhodnotených výsledkov OVS; vyhlasovateľ zverejní túto informáciu v lehote 15 dní od uplynutia vyššie uvedenej lehoty na podpísanie nájomnej zmluvy, na internetovej stránke www.banm.sk a na úradných tabuliach Miestneho úradu vyhlasovateľa.
h)	V prípade, ak vybraný úspešný navrhovateľ súťaže odstúpi od už uzatvorenej nájomnej zmluvy, vyhlasovateľ má právo /nie povinnosť/ vyzvať na uzavretie nájomnej zmluvy ďalšieho úspešného navrhovateľa v poradí vyhodnotených výsledkov súťaže; v prípade, ak vyhlasovateľ využije toto právo, zverejní túto informáciu v lehote 15 dní odo dňa odstúpenia, na internetovej stránke www.banm.sk a na úradných tabuliach Miestneho úradu vyhlasovateľa.

12. 	Výhrada zmeny podmienok obchodnej verejnej súťaže, ako aj zrušenia obchodnej verejnej súťaže:

a)	Vyhlasovateľ si vyhradzuje právo kedykoľvek, t.j. až do uzavretia nájomnej zmluvy meniť podmienky OVS, ako aj zrušiť túto OVS. O zrušení OVS, resp. o zmene jej podmienok, budú všetci navrhovatelia, ktorí už podali návrhy, písomne upovedomení. V prípade zmeny podmienok alebo zrušenia OVS budú tieto skutočnosti uverejnené spôsobom akým boli vyhlásené  podmienky OVS.
b)	Vyhlasovateľ si vyhradzuje právo v súlade s ustanovením § 287 ods. 2  Obchodného zákonníka odmietnuť všetky predložené návrhy.
c)	Vyhlasovateľ si taktiež zároveň vyhradzuje právo jednostranne zrušiť OVS, pokiaľ bude mať vybraný úspešný navrhovateľ OVS nedoplatky voči vyhlasovateľovi, sociálnej poisťovni, zdravotným poisťovniam, Daňovému úradu v mieste sídla, resp. mieste podnikania, resp. voči iným tretím osobám, z ktorých je možné vyvodiť záver o finančnej nespoľahlivosti, platobnej neschopnosti, resp. iných závažných skutočnostiach, na základe ktorých možno mať pochybnosti o schopnosti vybraného úspešného navrhovateľa OVS splniť záväzky vyplývajúce z tejto OVS. V takom prípade má vyhlasovateľ právo nájomnú zmluvu neuzatvoriť, ako aj odstúpiť od už uzavretej nájomnej zmluvy, pokiaľ sa o týchto skutočnostiach dozvie po vyhlásení výsledkov OVS, prípadne po uzatvorení nájomnej zmluvy.

V Bratislave, dňa ..............................  

Mgr. Rudolf  K u s ý	             
      starosta mestskej časti	        
    Bratislava – Nové Mesto